Miniatuur (maalikunst)

pisi|1700. aastaist pärit miniatuurmaalinguga chatelaine
pisi|Miniatuuriga sõrmus. 18. sajandi algus
Miniatuur on väikeseformaadiline filigraanselt teostatud maaliteos, tavaliselt portree. See maalikunstiliik oli valitsev inimeste isiklikuks tarbeks jäädvustamise viis enne fotograafia tulekutV. Vissel, M. Mängel. Miniatuurid - väike maal, suur väljakutse. - Renovatum Anno 2015. Intiimse laadi ja virtuoosse detailitäpsuse tõttu kanti miniatuure sageli ehetena, samuti kaunistati nendega väikeaksessuaare ja isiklikuks kasutamiseks mõeldud tarbeesemeid, nagu laekaid, tubakatoose, kellasid jm.Kunstileksikon. Eesti klassikakirjastus, 2001

 Tehnika 
Värvidena kasutati akvarell-, guašš-, õli- või emailvärve, maalimaterjalina paberit, pärgamenti, puitu, metalli või elevandiluud.

 Ajalugu 
Miniatuurmaal maalikunsti ühe haruna tekkis 15. sajandi lõpus Prantsusmaal, kus käsikirjade illumineerijad ja maalikunstnikud Jean Fouquet, Simon Bening ja viimase tütar Levina Teerlinc lõid teadaolevalt esimesed portreeminiatuurid. Miniatuurid võitsid 16. sajandil poolehoiu kui armastatud mälestusesemed. Eriti populaarseks kujunesid need protestantlikes maades.

Prantsusmaa tuntuimad miniatuurimeistrid on Jean Clouet, tema poeg François Clouet ja Jean Perréal. Inglismaal on mõned portreeminiatuurid loonud Hans Holbein noorem, arvatavasti kuulsaim Inglismaa miniatuurimaalija on Nicholas Hilliard, kes töötas veidi aega ka Prantsusmaal, ja ka tema poeg Lawrence Hilliard oli miniatuurikunstnik.https://www.britannica.com/art/miniature-painting

Portreeminiatuuri õitseaeg jääb 18. sajandisse, rokokooperioodi, kui prantsuse ja inglise meistrite kõrval said kuulsaks ka saksa miniatuurimaalijad. Kunstiharu hääbus pärast fotograafia leiutamist, kuigi üksikuid miniatuurmaale loodi veel 20. sajandilgi.

 Pildid 

 Viited 

 Välislingid 
 Miniatuurportreesid Eesti Kunstimuuseumi digikogus
 V. Vissel, M. Mängel. Miniatuurid - väike maal, suur väljakutse. - Renovatum Anno 2015

Kategooria:Maalikunst
Kategooria:Tarbekunst